જેમાં કર્મકાંડી અને આર્થિક રીતે નબળી પરીસ્થિતિ ધરાવતા બ્રાહ્મણોના પરીવારને મદદરૂપ બનવા માટે સરકાર દ્વારા નિગમની સ્થાપના કરવામાં આવે તેવી માંગણી સાથે આગામી ર૬ જાન્યુઆરીએ સમસ્ત ગુજરાતમાંથી બે લાખથી વધુ બ્રાહ્મણો ગાંધીઆશ્રમ ખાતે એકત્ર થઈ ગાંધીનગર સુધી રેલી સ્વરૂપે કૂચ કરવાના છે ત્યારે આ મામલે બ્રહ્મ અધિકારની રચના કરવામાં આવી છે અને તેના કન્વીનર યજ્ઞોશ દવે અને અમરીશભાઈ જાની, કમલેશ વ્યાસ અને બનાસકાંઠા જિલ્લાના ઈન્ચાર્જ પ્રવિણભાઈ ત્રિવેદી તેમજ કિરણભાઈ જોષી વિગેરે આજે પાલનપુર ખાતે ઉપસ્થિત રહ્યા હતા અને જણાવ્યુ હતુ કે આર્થિક સધ્ધરતાના અભાવે બ્રાહ્મણ યુવકો વ્યવસાયિક રીતે પાછળ રહી જાય છે અને ખર્ચાળ ઉચ્ચ શિક્ષાઓ લઈ શકતા નથી અને બ્રાહ્મણ મહિલાઓ, વૃધ્ધો, વિધવાઓ માટે આજીવીકા માટે હુનર ન હોવાના કારણે મુશ્કેલી પડી રહી છે.